4. pielikums

Fundamentālo un lietišķo pētījumu projektu 2024. gada atklātā konkursa nolikumam

(15.03.2024.)

# **Metodika projekta iesnieguma atbilstības administratīvās atbilstības kritērijiem izvērtēšanai**

1. Metodika izstrādāta, ievērojot Ministru kabineta 2017. gada 12. decembra noteikumus Nr. 725 “Fundamentālo un lietišķo pētījumu projektu izvērtēšanas un finansējuma administrēšanas kārtība” (turpmāk – MK noteikumi Nr. 725) 12. punktu.

2. Pēc projektu iesniegumu iesniegšanas termiņa notecējuma Latvijas Zinātnes padome (turpmāk – padome) veic projekta iesnieguma atbilstības administratīvajiem kritērijiem pārbaudi, aizpildot nolikuma 3. pielikumu “Projekta iesnieguma administratīvās atbilstības vērtēšanas veidlapa” (turpmāk – administratīvā izvērtējuma veidlapa).

3. Administratīvā izvērtējuma veidlapu padome aizpilda, pie katra administratīvās atbilstības kritērija norādot, vai tas ir izpildīts. Ja kritērijs ir izpildīts pilnā apjomā, norāda “Jā”, savukārt, ja kritērijs nav izpildīts vai daļēji izpildīts, norāda “Nē”.

4. Padome izvērtē projekta iesnieguma administratīvās atbilstības, pamatojoties uz MK noteikumu Nr. 725 12. punktā minētajiem administratīvās atbilstības kritērijiem un vadoties no turpmāk minētiem apsvērumiem, atzīmē administratīvā izvērtējuma veidlapas kolonnu “Jā/Nē” par katra “Administratīvās atbilstības kritēriji” izpildes vērtējumu.

4.1. projekta iesniegums ir pilnībā aizpildīts, noformēts un iesniegts, izmantojot Nacionālajā zinātniskās darbības informācijas sistēmu (turpmāk – informācijas sistēma) (MK noteikumu Nr. 725 12.1. apakšpunkts):

Padome pārbauda, vai projekta iesniegums ir iesniegts informācijas sistēmā līdz konkursa sludinājumā norādītā projektu iesniegumu iesniegšanas termiņa beigām.

Ir iesniegts projekta iesniegums, aizpildītas visas nepieciešamās sadaļas atbilstoši nolikuma 2. pielikumam “Projekta iesnieguma, projekta vidusposma zinātniskā pārskata, projekta noslēguma zinātniskā pārskata un projekta finanšu pārskata noformēšanas un iesniegšanas metodika” (turpmāk – iesniegšanas metodika).

Visi apliecinājumi (un) ir izstrādāti atbilstoši iesniegšanas metodikas 3.1. Projekta iesnieguma D daļa “Projekta iesniedzēja apliecinājums” un 3.2. Projekta iesnieguma E daļa “Projekta sadarbības partnera apliecinājums”, parakstīti ar zinātniskās institūcijas paraksttiesīgas personas drošu elektronisko parakstu vai nogādāti padomē līdz konkursa sludinājumā norādītā projektu iesniegumu iesniegšanas termiņa beigām;

4.2. ir iesniegts projekta iesnieguma attiecīgo sadaļu tulkojums angļu valodā atbilstoši konkursa nolikumā izvirzītajām prasībām (MK noteikumu Nr. 725 12.2. apakšpunkts):

Padome pārbauda, vai atbilstoši iesniegšanas metodikas 2. punktam projekta iesnieguma A daļa un tās nodaļas ir aizpildītas latviešu un angļu valodā, B daļa “Projekta apraksts” un C daļa “Curriculum Vitae” ir aizpildītas angļu valodā (projektu iesniedzējam ir tiesības pievienot tulkojumu latviešu valodā), savukārt D daļa “Projekta iesniedzēja apliecinājums”, E daļa “Projekta sadarbības partnera apliecinājums”, F daļa “Finanšu apgrozījuma pārskata veidlapa” (par 2020., 2021. un 2022. gadu) ir aizpildītas tikai latviešu valodā;

4.3. ir izpildītas konkursa nolikuma prasības par projekta vadītāja, projekta galveno izpildītāju un studējošo dalības nosacījumiem (MK noteikumu Nr. 725 12.4. apakšpunkts):

Padome pārbauda, vai projekta vadītājs atbilst nolikuma 12. punktā noteiktajām prasībām, pārbaudot projekta iesnieguma A daļas 2. nodaļā “Zinātniskā grupa” minēto (tajā skaitā arī 2021., 2022. un 2023. gada fundamentālo un lietišķo pētījumu projektu konkursos finansētajos projektos, ja to īstenošana turpinās pēc 2025. gada 1. janvāra).

Ja projekta iesniegumu iesniegšanas termiņā projekta iesniegumā norādītais projekta vadītājs jau ir cita īstenojamā fundamentālo un lietišķo pētījumu projekta vadītājs, šādā gadījumā izvērtē, vai īstenošanā esošais fundamentālo un lietišķo pētījumu projektu projekts būs beidzies līdz 2024. gada 31. decembrim, vai arī, ja īstenojamā fundamentālo un lietišķo pētījumu projekta ietvaros projekta īstenotājs ir iesniedzis iesniegumu par projekta vadītāja maiņu atbilstoši MK noteikumu Nr. 725 41. punktam, tad pārbauda, vai padome jau ir saskaņojusi saskaņojumu īstenojamajā fundamentālo un lietišķo pētījumu projektā tā projekta vadītāja maiņu.

Projekta vadītājs un projekta galvenie izpildītāji atbilst MK noteikumu Nr. 725 2.3. un 2.4. apakšpunktam un 8. punktam.

Pārbauda, vai projekta iesniegumā kopējā visu norādīto zinātniskās grupas locekļu - studējošo slodze ir ne mazāka kā 3,0 pilna laika ekvivalents (turpmāk – PLE) visā projekta īstenošanas laikā, ievērojot, ka katrs studējošais ir nodarbināts projektā ar vismaz 0,25 PLE attiecīgajā projekta īstenošanas posmā, atbilstoši projekta iesnieguma 2. nodaļas “Zinātniskā grupa” datiem un nolikuma 13. un 14. punktam.

Ja projekta īstenošanā kā projekta vadītājs ir paredzēts zinātnieks, kas atbilst nolikuma 12. punktā minētajam tenūrprofesora statusam, pārbauda, vai projekta iesniedzējs ir projekta līguma noslēgšanas brīdī iesniedzis padomei starp projekta iesniedzēju un projekta vadītāju noslēgtu vienošanos par attiecīgā tenūrprofesora iesaisti projektā, un, vai projekta iesniedzējs nodrošina, ka šajā apakšpunktā minētā vienošanās ietver ierobežojumu tenūrprofesoram piedalīties citos fundamentālo un lietišķo pētījumu projektos visā projekta īstenošanas laikā. Projekta īstenotājs nodrošina, ka minētā vienošanās ir spēkā visā projekta īstenošanas laikā (ieskaitot projekta īstenošanas termiņa pagarinājumu);

4.4. projekts tiks īstenots zinātniskajā institūcijā, kas atbilst šo noteikumu prasībām (MK noteikumu Nr. 725 12.5. apakšpunkts):

Padome pārbauda, vai projekta iesniedzējs atbilst MK noteikumu Nr. 725 2.7. apakšpunktam un, vai ir iesniegta projekta iesnieguma D daļa “Projekta iesniedzēja apliecinājums”.

Padome pārbauda, vai sadarbības partneris, ja tāds ir, atbilst MK noteikumu Nr. 725 7. punktam un 2.7. apakšpunktam un vai ir iesniegta projekta iesnieguma E daļa “Projekta sadarbības partnera apliecinājums”.

Lai konstatētu projekta iesniedzēja un sadarbības partnera atbilstību MK noteikumu Nr. 725 2.7. punktā minētām prasībām, padome pārbauda projekta iesniedzēja un sadarbības partnera:

* 1. reģistrāciju zinātnisko institūciju reģistrā;
  2. ar saimniecisku darbību nesaistītas pamatdarbības veikšanu;
  3. ja veic arī saimniecisku darbību, vai saimnieciskas un nesaimnieciskas darbības finansējums, izmaksas un ieņēmumi ir uzskaitīti atsevišķi;

2.4. vai uzņēmumiem, kas var izšķiroši ietekmēt šo subjektu. piemēram, tā akcionāriem vai dalībniekiem, nav priviliģēta piekļuve šī subjekta radītajiem rezultātiem;

* 1. atbilstību Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu (turpmāk – Regula) 2. panta 83. punktā pētniecības organizācijai noteiktajai definīcijai.

Pārbauda, vai projekta iesniedzējs un sadarbības partneris(i), ja tādi ir, ir Zinātnisko institūciju reģistrā reģistrēta zinātniskā institūcija, ko konstatē, pārbaudot Zinātnisko institūciju reģistra datus informācijas sistēmā. Ja projekta iesniedzējs vai sadarbības partneris(i) nav reģistrēts Zinātnisko institūciju reģistrā, tad turpmāku atbilstības projekta iesniedzēja vai sadarbības partnera statusam vērtēšanu neveic.

Lai apliecinātu atbilstību Regulā ietvertai pētniecības organizācijas definīcijai, pārbauda, konstatējot, vai:

1) darbības galvenais mērķis ir neatkarīgi veikt fundamentālos pētījumus, rūpnieciskos pētījumus vai eksperimentālo izstrādi vai plaši izplatīt šādu darbību rezultātus mācību, publikāciju vai zināšanu pārneses veidā;

2) subjekts veic arī saimniecisko darbību, tās finansējums, izmaksas un ieņēmumi ir jāuzskaita atsevišķi;

3) uzņēmumiem, kas var izšķiroši ietekmēt subjektu, piemēram, būdami tā akcionāri vai dalībnieki, nedrīkst būt priviliģēta piekļuve šā subjekta radītajiem rezultātiem.

Lai apliecinātu projekta iesniedzēja un sadarbības partnera atbilstību Regulas 2. panta 83. punktā ietvertai pētniecības organizācijas definīcijai, pārbauda, konstatējot:

1. kāds ir subjekta darbības galvenais mērķis;

2. vai subjekta darbību reglamentējošos dokumentos noteiktais galvenais darbības mērķis ir neatkarīgi veikt fundamentālos pētījumus, rūpnieciskos pētījumus vai eksperimentālo izstrādi vai plaši izplatīt šādu darbību rezultātus mācību, publikāciju vai zināšanu pārneses veidā;

3. vai subjekta finanšu apgrozījums nesaimnieciskai darbībai ir virs 51%.

Zinātnisko institūciju atbilstību darbības galvenā mērķa noteikšanai, pārbauda, vai subjekta:

- pamatdarbība ir neatkarīga pētnieciskā darbība (tehniskā priekšizpēte, fundamentālie pētījumi, rūpnieciskie pētījumi, eksperimentālā izstrāde, plaša šādu darbību rezultātu izplatīšana mācību, publikāciju vai zināšanu pārneses veidā);

- dominē nesaimnieciskā pamatdarbība, tajā skaitā, konstatējot apgrozījuma struktūru un proporciju, ko šajā struktūrā veido ieņēmumi no šī subjekta saimnieciskās darbības[[1]](#footnote-1). pārbaudot.

Ja projekta iesniedzējs/ sadarbības partneris ir zinātniska institūcija- valsts dibināta augstskola kā publiska atvasināta persona, vai publiska aģentūra, ņem vērā normatīvo regulējumu, kas nosaka tā galveno darbības mērķi (piem., Augstskolu likums).

Valsts dibinātu zinātnisko institūtu, kas ir publiskas atvasinātas personas un publiskas aģentūras, valsts iestāžu (piemēram, Latvijas Nacionālā bibliotēka) galvenā mērķa noskaidrošanā ņem vērā to darbību reglamentējošos dokumentos noteiktos uzdevumus.

Papildus, ņem vērā Komisijas paziņojumu “Nostādnes par valsts atbalstu pētniecībai, izstrādei un inovācijai (2014/C 198/01)”, atbilstoši kam publiskā izglītība, kas tiek nodrošināta valsts izglītības sistēmas ietvaros un kas galvenokārt vai pilnībā ir valsts finansēta un uzraudzīta, tiek uzskatīta par darbību, kas nav saimnieciska darbība.

Tādējādi, valsts augstskolu un valsts dibinātu zinātnisko institūtu (publiskas atvasinātas personas un publiskas aģentūras), valsts iestāžu galvenā darbības mērķa noskaidrošanā ņem vērā to darbību reglamentējošos dokumentos noteiktos galvenos jeb pamata uzdevumus, un to atbilstības pētniecības organizācijas definīcijai konstatēšanai pārbauda:

* 1. Grāmatvedības politiku, finanšu pārskatus, grāmatvedības uzskaites sistēmu, lai konstatētu saimnieciskās un nesaimnieciskās darbības finanšu plūsmu nodalīšanu ;
  2. Institūcijas apliecinājumu un darbību reglamentējošos iekšējos noteikumus, kas apliecina prasības, ka uzņēmumiem, kas var izšķiroši ietekmēt subjektu, piemēram, būdami tā akcionāri vai dalībnieki, nedrīkst būt priviliģēta piekļuve šā subjekta radītajiem rezultātiem, izpildi.

4.5. projekta iesniegumā norādītās attiecināmās izmaksas atbilst konkursa nolikumā izvirzītajām prasībām (MK noteikumu Nr. 725 12.6. apakšpunkts)

Padome pārbauda, vai projekta iesnieguma A daļas 4. nodaļā “Projekta budžets” norādītās tiešo un netiešo attiecināmo izmaksu pozīcijas atbilst nolikuma 18. punkta prasībām.

1. Eiropas Savienības tiesas 2022. gada 13. oktobra sprieduma apvienotajās lietās C-164/21 un C-318/21 56.-57. punkts. [↑](#footnote-ref-1)